[ca] En els últims anys, s'ha posat de manifest la necessitat de reconvertir les economies regionals cap a nous models centrats en el benestar i, al seu torn, capaços d'afrontar els reptes de les societats post-industrials i de la transició ecològica. Les Indústries Culturals i Creatives (ICC) han despertat un creixent interés a eixe respecte, i han estat assenyalades com a un potencial vector de generació de benestar. Això no obstant, hi ha poca evidència quantitativa i generalitzada dels seus impactes causals en diverses dimensions del benestar. Per a posar llum sobre aquesta qüestió, es porta a terme una anàlisi per a 209 regions europees fent ús de dades d'ocupació en ICC de l'Enquesta de Població Activa europea (Labour Force Survey) com a variable explicativa d'interés, i d'un panell d'indicadors de benestar procedents de la versió regional de l'Índex per a una Vida Millor (Better Life Index) de l'OCDE com a variables dependents. L'Índex per a una Vida Millor inclou 11 dimensions (accés a serveis, compromís cívic, comunitat, educació, habitatge, ingressos, medi ambient, salut, seguretat, treball i satisfacció amb la vida) que abasten aspectes relacionats amb les condicions materials, la qualitat de vida o la sostenibilitat del benestar futur. En base a models causals en cadascuna de les dimensions, s'estimen els efectes de les ICC utilitzant "boscos causals". S'evidencien efectes mitjans positius per a totes les dimensions, però amb importants diferències entre regions. En algunes dimensions, a més, s'observen discrepàncies en funció de la definició d'ICC utilitzada o de l'horitzó temporal considerat. Amb tot, els resultats suggereixen que les ICC són capaces de millorar la qualitat de vida i el benestar regional tant objectiu com subjectiu, tot i que amb efectes molt heterogenis entre regions i sensibles a diferents definicions de les ICC.

[en] In recent years, the need to reconvert regional economies towards new models focused on well-being and, at the same time, capable of facing the challenges of post-industrial societies and ecological transition has been highlighted. Cultural and Creative Industries (CCIs) have attracted increasing interest in this respect and have been identified as a potential vector for well-being generation. However, there is hardly any widespread quantitative evidence of their causal impacts on multiple dimensions of well-being. In order to fill this gap, an analysis is carried out for 209 European regions using CCI employment data from the Labour Force Survey as the explanatory variable of interest, and a panel of well-being indicators from the regional version of the OECD Better Life Index as dependent variables. The Better Life Index includes 11 dimensions (access to services, civic engagement, community, education, environment, health, housing, income, jobs, safety and life satisfaction) covering issues related to material conditions, quality of life and sustainability of future well-being. Following causal models in each of the dimensions, the effects of the CCIs are estimated using "causal forest". Evidence of positive average effects is obtained for all dimensions, but with important differences between regions. In some dimensions, moreover, discrepancies are observed depending on the definition of CCIs used or the time horizon considered. All in all, the results suggest that CCIs are capable of improving quality of life and both objective and subjective regional well-being, albeit with very heterogeneous effects across regions and sensitive to different definitions of CCIs.